Neal Stephenson

Neal Town Stephenson (født 1959) er en amerikansk forfatter, mest kjent for bøker om science fiction i postcyberpunk-bevegelsen med en sans for utforskning av samfunn, matematikk, valuta og vitenskapshistorie. 

Stephenson skriver også artikler om teknologi i Wired, og arbeidet deltids som rådgiver for Blue Origin, et selskap (grunnlagt av Jeff Bezos) som utvikler bemannede romferdsrakettsystemer.

 Biografisk 
Født i Fort Meade, Maryland, Stephenson kom fra en familie av ingeniører og vitenskapsfolk som han kaller propeller heads. Faren er professor i elektronikk og faren hans var professor i fysikk; moren arbeidet i et biokjemisk laboratorium, og faren hennes var professor i biokjemi. Stephensons familie flyttet til Champaign-Urbana, Illinois i 1960 og senere til Ames, Iowa i 1966 hvor han tok artium fra Ames High School i 1977. Stephenson studerte ved Boston University. Han studerte først fysikk, men skiftet over til geografi etter at han oppdaget at dette ville gi ham mere adgang til universitetets datasystemer. I 1981 fikk han Bachelor of Arts i Geografi med mellomfag i fysikk. Den første romanen hans, The Big U, ble utgitt i 1984. The Big U fikk lite oppmerksomhet og var ute av trykk før den ble utgitt igjen i 2001. Fra 1984 har Stephenson bodd i nordvestlige USA, og bor for tiden i Seattle med sin familie.

 Bøker og forfatterskap 
Etter The Big U, utga Stephenson øko-thrilleren Zodiac før han ble verdenskjent da han utga romanen Snow Crash (1992), som blander memetikk, datavirus og andre teknologiske temaer med sumerisk mytologi og en analyse av forskjellene mellom ideologier som  libertarianisme, laissez-faire kapitalisme og kommunisme. 
Stephenson utga i gjennomsnitt en roman hvert fjerde år og etter Snow Crash skrev han:  

 The Diamond Age: or A Young Lady's Illustrated Primer (1995), en bok om en mulig fremtid med utbredt bruk av nanoteknologi og dynabook. 
SciFi Channel og George Clooney er i ferd med å produsere en miniserie basert på The Diamond Age, som vil bli skrevet av Stephenson.Clooney, Others Develop SCI FI Shows
 Cryptonomicon (1999), er en roman som tar for seg emner som informatikk og Alan Turings forskning på kodeknekking og kryptografi under andre verdenskrig ved Bletchley Park, og et moderne forsøk på opprettelse av datasentere og privat valuta som er uavhengige av nasjoner. Boken ble senere utgitt i tre bind i noen land, inkludert Frankrike og Spania.  
 The Baroque Cycle er en serie historiske romaner og er på noen vis en prequel til Cryptonomicon. 
Serien består av åtte bøker som opprinnelig ble utgitt i tre bind: 
 Quicksilver (2003) (inneholder bøkene Quicksilver, King of the Vagabonds, og Odalisque);
 The Confusion (2004) (inneholder bøkene Bonanza og Juncto);
 The System of the World (2004) (inneholder bøkene Solomon's Gold, Currency, og System of the World).
 The Baroque Cycle ble etter den opprinnelige utgivelsen publisert som åtte bøker, både på engelsk og i spansk oversettelse. 

Med utgivelsen av Quicksilver i 2003, publiserte Stephenson The Metaweb (hovedside som delvis preservert i Wayback Machine 5. april 2006), som er en wiki (med samme programvare som Wikipedia) der han beskrev ideene og den historiske perioden som er utforsket i romanen. Per 25. april 2007 er metaweb.com ikke lenger en aktiv wiki.

 Anathem (2008), en bok om en verden som ligner vår, men som ikke på noe punkt er lik. Den sentrale figuren er Fraa Erasmas, en avout ved et concent, en slags munk ved et slags kloster der det ikke foregår religiøse, men vitenskapelige studier. Boken tar for seg sentrale filosofiske spørsmål om universets natur, fremfor alt om tiden.

 Bibliografi 
 Romaner:
 The Big U (1984)
 Zodiac (1988)
 Snow Crash (1992) Også utgitt på norsk
 Interface (1994) som Stephen Bury med J. Frederick George
 Short story: «Spew» (1994)
 Short story: «The Great Simoleon Caper» (1995)
 The Diamond Age: or A Young Lady's Illustrated Primer (1995) Vinner av Hugo Award for Best Novel. Nominert for Nebula Award for Best Novel
 The Cobweb (1996) som Stephen Bury med J. Frederick George
 Short story: «Jipi and the paranoid chip» (1997)
 Cryptonomicon (1999) Nominert til Hugo Award for Best Novel
 Quicksilver (2003), volum I av The Baroque Cycle
 The Confusion (2004), volum II av The Baroque Cycle
 The System of the World (2004), volum III av The Baroque Cycle og vinner av 2005 Prometheus Award
 Anathem (2008)
 The Mongoliad (2010)
 Reamde (2011) 
 Seveneves (2015)
 The Rise and Fall of D.O.D.O. (2017) med Nicole Galland
 Fall or, Dodge in Hell (2019)
 Termination Shock (2021)
 Polostan (2024)

 Artikler:

 «Smiley's people». 1993.
 «In the Kingdom of Mao Bell». 1994. A billion Chinese are using new technology to create the fastest growing economy on the planet. But while the information wants to be free, do they?
 «Mother Earth Mother Board».  1996. In which the Hacker Tourist ventures forth across three continents, telling the story of the business and technology of undersea fiber-optic cables, as well as an account of the laying of the longest wire on Earth.
 «Global Neighborhood Watch». 1998. Stopping street crime in the global village.
 «In the Beginning…was the Command Line». Perennial. 1999. ISBN 0-380-81593-1. (Homepage )
 «Turn On, Tune In, Veg Out». The New York Times, 17. juni 2005.
 «It's All Geek To Me». The New York Times, 18. mars 2007.

 Referanser 

 Eksterne lenker 




 Neal Stephensons nye personlige webside
 HyperDig-samling av Neal Stephenson-lenker
 In the Kingdom of Mao Bell  Wired 1994
 Spew  Wired 1994
 The Great Simoleon Caper som utgitt i Time 1995 
 Mother Earth Mother Board Wired 1996 
 Jipi and the Paranoid Chip som utgitt i Forbes 1997 
 Global Neighborhood Watch  Wired 1998
 «Neal Stephenson Sees the Light» av David Chute, som utgitt i LA Weekly 1999 
 «A Conversation With Neal Stephenson» av Catherine Asaro, SF Site 1999
 «Neal Stephenson Responds With Wit and Humor» Slashdot interview 2004
 «The Summit of Mount Stephenson»  av Andrew Leonard, Salon.com 2004
 «Deep Code» av Andrew Leonard, Salon.com 1999
 «The Salon Interview»  av Laura Miller, Salon.com 2004
 «Neal Stephenson's Past, Present, and Future» av Mike Godwin, Reason Magazine februar 2005
 «Turn On, Tune In, Veg Out» artikkel om Star Wars, The New York Times 2005
 «In the Beginning…was the Command Line»  Scribd – Neal Stephensons populære artikkel om historien og fremtiden av operativsystemer

Kategori:Science fiction-forfattere fra USA
Kategori:Engelskspråklige forfattere
Kategori:Personer fra Anne Arundel County i Maryland
Kategori:Personer fra Champaign County i Illinois
Kategori:Personer fra Ames